प्रदेश अध्यक्ष के स्वागत का कार्यक्रम माइकल जॉन ऑडिटोरियम में पहले से प्रस्तावित थे. डॉ अजय कुमार के समर्थक हाथों में तख्तियां लेकर नारेबाजी करते रहे. इस दौरान आनंद बिहारी दुबे के समर्थक भी थे. जैसे ही प्रदेश अध्यक्ष केशव महतो कमलेश पहुंचे, वैसे ही दोनों ही नेताओं के समर्थकों ने जोरदार हंगामा शुरू कर दिया. बाद में दोनों ही नेताओं के बीच धक्का-मुक्की हो गयी. मारपीट की स्थिति उत्पन्न होने के बीच में ही प्रदेश अध्यक्ष को खुद मध्यस्थता करना पड़ा. डॉ अजय कुमार और आनंद बिहारी दुबे को भी काफी मशक्कत करना पड़ा, जिसके बाद माहौल शांत हुआ.